DANMARKS MEST UGÆSTFRIE HOTEL ?Hotel Hvide Hus/Comwell Aalborg Jeg havde set frem til at bo på dette hotel i Aalborg i forbindelse med Julen 2017, idet jeg gæstede min herboende familie. Så nu  kunne jeg også  nyde det, ved at slappe af ved at benytte hotellets faciliteter og service, når jeg ikke var på besøg. Og for at opnå en rigtig god oplevelse, havde jeg bestilt en af hotellets suiter. Men ak, hvilke faciliteter og service? Jeg vidste dog i forvejen at hotellets restauration var lukket  i juledagene, bortset fra morgenmad, hvilket passede fint i tilknytning til mine familiebesøg.Ved ankomst til hotellet måtte jeg selv finde op til min suite på 12. sal., selv om jeg var eneste synlige gæst i receptionen, hvor der stod 3 medarbejdere bag skranken. Jeg fik ingen information her, fik blot stukket nøglekortet i hånden.Da jeg kom ene ind i suiten, lugtede der indelukket og værelserne var hundekolde. Der var ikke skruet op for varmen. eller tændt for lyset. Efter  at have fundet diverse lyskontakter, udluftning og tændt for varmen, åbnede jeg for TV, der dog ikke virkede.Der var ingen telefonliste ved telefonen eller noget andet steds, hvorfor jeg måtte køre ned til  receptionen for hjælp. Der fandtes ikke en intern telefonliste. Nå men det viste sig at det var fjernbetjeningen, der var defekt.Nu kunne jeg endelig sætte mig ned og nyde et eller andet. Kunne ikke finde minbaren eller et køleskab, hvilket ikke var så underligt, for der var intet af noget sådant.Igen ned til receptionen, hvor man beklagede ikke at have informeret herom, og at jeg skulle have ringet til roomservice, hvis jeg havde nogen ønsker.Dette fortsatte ad flere omgange efterhånden som det viste sig, at suiten slet ikke var forsynet med det mest elementære, man kan forvente på et hotelværelse (dette var gældende for alle værelser). Det vil sige, der var f. eks. ikke en flaske mineralvand, med mindre man gik ud på badeværelset for at tage et tandglas og fyldte det med vand fra hanen. Der var heller ingen drikke eller drinksglas på værelset. Blot en stor skænk, der var absolut tom.Altså ej heller en tallerken eller frugtkniv, når man nu selv havde været så heldig at have medbragt et æble og en appelsin. Der var imidlertid flotte frugtfade i stuen – til ens egen frugt formentlig, lige som der ikke var en blomst i nogle af suitens mange vaser. Man følte sig virkelig velkommen. Heller ikke en velkomsthilsen på et stykke papir eller visitkort fra hotellet. Senere på aftenen ville jeg åbne et par af mine medbragte flasker. Ingen kapselåbner eller proptrækker. Da jeg rekvirerede isterninger fik jeg dem i en skål, som blev til vand næsten øjeblikkeligt, for hotellet rådede ikke over en is-spand. Godt at der var lovet døgnåbent med roomservice. Og dog. Man havde bare glemt at tilføje, at døgnservice kun var til klokken 21.30 om aftenen, men at pigen i receptionen dog gerne ville være behjælpelig og komme op med det fornødne, hvis der ikke var telefoner  eller andre gæster.Ellers var jeg velkommen til selv at komme ned fra toppen af hotellet for at afhente det ønskede.Eller som det i et tilfælde blev fremsagt: ”Nu da De alligevel skal op på Deres værelse, kunne De så ikke lige så godt selv tage det ønskede med op? ”Sådan foregik mit ophold, der ikke var særligt hyggeligt hverken for mig eller personalet,for hele tiden var jeg i dialog, for aldrig tidligere har jeg hverken i ind- eller udland mødt en sådan manglende kundeforståelse og imødekommenhed,Da jeg ønskede at tale med en fra ledelsen fik jeg at vide, at i så fald kunne jeg jo bare kontakte ledelsen, ved at skrive en klage. Da jeg bad personalet om det ikke ville være rimeligt om ledelsen kunne kontakte mig, blev jeg lovet dette. Det skete blot ikke på noget tidspunkt i de tre dage, jeg boede på hotellet – selv om jeg spurgte hertil hver dag.Der var ingen rengøring af værelset, senge redning, nye håndklæder, etc. efter førstedagen. Da jeg spurgte hertil i receptionen omkring klokken 14, fik jeg den besked, at personalet var gået hjem, og at jeg sikkert havde vendt skiltet med service på dørhåndtaget, med den forkerte side udad. Den samme besked fik jeg også på anden og tredjedagen. Det var dog forskellige medarbejdere der nævnte dette, så måske har der slet ikke været nogen service ej heller i denne retning grundet Julen. Eller måske fordi rengøringspersonalet slet  ikke må have være vant til at suiterne var beboet, og derfor ikke kom forbi skiltet på døren ! Jeg ved det ikke, blev bare skuffet hver aften, når jeg vendte hjem til en suite, der så lige sådan ud, som da jeg forlod den. Og i hvert fald vidste receptionen efter dag 1 at der var et problem desangående.Morgen maden var fortrinlig, bortset fra at det var første gang i mit liv, at der ikke var orangejuice til gæsterne. Man kunne enten få æblejuice eller noget hvinende sødt frugtjuice. Da jeg undrende spurgte hvorfor, var svaret, at det havde ledelsen bestemt, da man her mente det var mere økologisk korrekt og måske fordi omkostningerne til orangejuice var meget høje, fordi gæsterne drak umådeholdent. Så det var også besparende. Det var blot hvad personalet sagde. Men da jeg spurgte om jeg kunne købe et glas/flaske appelsin juice, kunne dette godt lade sig gøre, så det var i sortimentet – hotellet ville blot ikke servere det uden ekstra betaling.Med til mit ophold hørte dog, at jeg over flere situationer blev gjort opmærksom på af personalet, at hotellet havde fået tildelt en bronze medalje for sin holdning til  at være et økologisk hotel. Man er åbenbart mere interesseret i medaljer fra det offentlige end hvordan gæsterne befinder sig og er tilfredse !  Jeg tror godt jeg var i stand til at overleve selv om jeg ikke ernærede mig med 100 % økologisk i et par dage. Opfatter hotellets økologiske show som et forsøg på at differentiere sig til andre hoteller. For mit vedkommende vægter god kundeservice og gæstfrihed betydeligt højere.Jeg fik dog lov til at sende ledelsen en farvel-hilsen, som gik ud på, om ledelsen måske mente, at jeg kunne være berettiget til en reduktion af prisen, da jeg ikke følte at jeg havde modtaget den forventede ”value for money” som jeg havde betalt godt  5.000 kr. for et værelse i 3 dage – og som indeholdt  ydelser, som var inkluderet i prisen, men som jeg absolut ikke modtog.Svaret fra ledelsen kom meget hurtigt tilbage via en medarbejder fra en eller anden chef uden navn med ordet "Afslået" Ingen yderligere forklaring  eller stillingtagen til mine kommentarer/klager, som jeg havde afleveret skriftligt i receptionen.Ikke en gang en hilsen fra ledelsen som forblev anonym.Alene den gestus viser noget om en inkompetent ledelse, der ikke har ret meget kendskab til  kundeforståelse og hotelgæsters adfærd.Hvordan dette hotel har opnået 4-stjernet status, fatter jeg simpelthen ikke.  De kan i hvert fald ikke være givet af nogen, der har BOET på hotellet, hvor næsten al service forsøges løst af  den såkaldte "roomservice" eller af gæsternes egen selv-service.I hvert fald fik jeg meget motion ud af opholdet, idet jeg besøgte receptionen i alt 11 gange i de 3 dage jeg boede her. Plus diverse interne telefonopkald.Godt Nytår Erik M. Sørensen, 2920 Charlottenlund